คลอดลูกมา1 เดือนแล้วเมนมา หลังจากประจำเดือนหาย กินยาคุมแบบให้นมบุตร หลังจากนั้นกินยาจนหมดแผงแล้ว 3-4วันประจำเดือนไม่มาเลยค่ะ ชื้อที่ตรวจมาตรวจก็ขีดเดียวค่ะ ตอนนี้ผ่านมา 1 อาทิตย์ประจำเดือนก็ยังไม่มาเลยค่ะ ยังไม่ตรวจรอบสองค่ะ มีโอกาสท้องมั้ยค่ะ ถ้าท้องควรทำไงดีค่ะ
สวัสดีค่ะ หากทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันของแต่ละวัน ไม่มีอาเจียนหรือท้องเสียหลังทานยา ไม่ได้ทานยาบางชนิดอื่นร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะสำหรับผลข้างเคียงของยาคุมกำเิดชนิดที่ให้นมลูกได้ หรือชนิดฮอร์โมนเดี่ยวนั้น มักทำให้มีเลือดออกกะปริดกะปรอย หรืออาจทำให้ประจำเดือนขาดหายไป ดังนั้น การที่ประจำเดือนไม่มา ก็น่าจะเกิดจากผลข้างเคียงมากกว่าเกิดจากการตั้งครรภ์ค่ะ นอกจากนี้ หากได้ตรวจหาการตั้งครรภ์ดูแล้ว พบขึ้นเพียง 1 ขีด ก็แสดงว่าไม่ได้เกิดการตั้งครรภ์ขึ้นค่ะ สามารถเริ่มทานยาคุมแผงใหม่ต่อไปได้เลย แต่หากทานยาหมดแผงไป 1 สัปดาห์แล้ว เมื่อเริ่มทานแผงใหม่ควรงดการมีเพศสัมพันธ์ไปก่อนประมาณ 1 สัปดาห์ เพื่อให้ยาได้เริ่มออกฤทธิ์ใหม่ก่อนค่ะ